laion/Wikipedia-Exotic huggingface dataset:
אביב 41

אביב 41 (באנגלית: Spring 1941) הוא קופרודוקציה ישראלית-פולנית משנת 2008, סרט דרמה היסטורית על תקופת השואה. התסריט נכתב על ידי מוטי לרנר בהשראת הסיפורים "שיחה" ו"בוקר אביב אחד" של הסופרת אידה פינק, כלת פרס ישראל לסיפורת. הסרט צולם בלודז', לובלין וסנוק בפולין. שחקנים רבים ניצבים ואנשי הפקה הם פולנים. קלרה פלאנק (קלייר היגינס), צ'לנית יהודייה מפורסמת מקנדה, מגיעה בשנת 1971 לעיר מולדתה בפולין כדי לחנוך בה אולם קונצרטים בביצוע הקונצ'רטו לצ'לו של דבוז'ק. היא מתקבלת בהתלהבות על ידי ראש העיר ונציגי התקשורת המקומית אבל היא שקועה בהרהורים מרים על מה שקרה לה באותה עיר באביב 1941 עם פלישת הצבא הגרמני במבצע ברברוסה בעת שאיבדה את בעלה ושתי בנותיה. לפני הכיבוש הגרמני הייתה קלרה הצעירה (ניב מקינטוש) נשואה באושר לארתור (ג'וזף פיינס) שהיה רופא מצליח ומבוקש בבית החולים בעיר ולהם היו שתי ילדות, ליסה ואווה. עם כניסת הגרמנים לעיר הם נמלטים בלילה לכפר סמוך אל אמיליה (קלי הריסון) שאצלה היו קונים בעבר ירקות. בדרך הם נתקלים ביריות ואווה נהרגת. אמיליה מקבלת אותם בחוסר רצון ומשכנת אותם בעליית הגג. בעלה של אמיליה גויס לצבא ולא חזר משם וארתור מתחזה לבן דוד שלה שהגיע לעזור לה. בשלב מסוים מגיעים הגרמנים לחווה, מתחילים לחפש ולהרוס, ומפליאים את מכותיהם באמיליה וארתור ועולים לעליית הגג ובנס אינם מגדלים את קלרה וליסה. במשך הזמן אמיליה מתאהבת בארתור ודורשת לשכב איתו והוא נענה בחוסר ברירה. גם קלרה מודעת לכך ומסכימה מחוסר ברירה. לבסוף קלרה אינה יכולה יותר לסבול את המצב הזה ומחליטה לעזוב. ארתור מצטרף אליה והם מוצאים מקלט אצל מטופל לשעבר של ארתור אבל כעבור זמן קצר הם נמצאים ומובלים ביחד עם יהודי העיר לבורות ההריגה. אמיליה צופה עליהם וארתור מורה לליסה לעזוב את הטור ולהצטרף לאמיליה אבל הגרמנים מבחינים בליסה והורגים אותה. ארתור נושא אותה בידיו לבור ההריגה שם הוא נרצח עם יהודי העיר. קלרה נופלת לבור אך מצליחה לצאת משם ולקבל מקלט אצל האומנת של המשפחה. קלרה המבוגרת חוזרת לביתה של אמיליה אבל אמיליה המבוגרת (מריה פקולניס) בורחת ממנה. בעת הקונצרט מדמה קלרה את בני משפחתה יושבים בקהל. "אביב 41", במסד הנתונים הקולנועיים IMDb (באנגלית) "אביב 41", באתר AllMovie (באנגלית) "אביב 41", באתר Rotten Tomatoes (באנגלית) "אביב 41", באתר ספר הקולנוע הישראלי "אביב 41", באתר אידיבי "אביב 41", במסד הנתונים הקולנועיים KinoPoisk (ברוסית)ליאת שטייר-לבני, שתי פנים במראה – ייצוג ניצולי השואה בקולנוע הישראלי 1945 - 2008, ירושלים: הוצאת מאגנס – אשכולות, 2009, עמ' 196–198. אביב 41, באתר AllMovie אביב 41, באתר opusfilm אביב 41, באתר "פרשן"
סמארט פורפור

סמארט פורפור (באנגלית: Smart Forfour) היא מכונית עירונית אשר יוצרה בין השנים 2004–2006 על ידי DaimlerChrysler (אנ') (באמצעות "VDL Nedcar" (אנ')), ומיוצרת משנת 2014 ועד היום על ידי תאגיד דיימלר AG (באמצעות "Revoz" (אנ')). דגמי "סמארט פורפור" הם חלק ממותג סמארט (באנגלית: Smart). דור ראשון (סדרה "Smart Forfour W454" (אנ')) - יוצר בין השנים 2004–2006. דור שני (סדרה "Smart Forfour W453" (אנ')) - מיוצר משנת 2014 ועד היום פותח בשותפות עם יצרנית הרכב הצרפתית רנו, כאשר 70% מהחלקים משותפים ל"סמארט פורפור" ודגם "רנו טווינגו" 5 דלתות - האצ'בק. מנוע קדמי, מנוע הנעה קדמית - דור ראשון. מנוע אחורי, מנוע הנעה אחורית - דור שני. "1.0". "1.1". "1.3". "1.5". "1.5 sportstyle". "Brabus 1.5". "cdi 1.5" (מנוע המפיק 68 כ"ס). "cdi 1.5" (מנוע המפיק 95 כ"ס). "0.9". "1.0" (מנוע המפיק 61 כ"ס). "1.0" (מנוע המפיק 71 כ"ס). "0.9 Brabus". סמארט פורפור - דור ראשון סמארט פורפור - דור ראשון, שנת 2005 סמארט פורפור - דור ראשון סמארט פורפור - דור ראשון, מבט ללוח מחוונים סמארט פורפור - דור ראשון סמארט פורפור - דור ראשון, שנת 2006] סמארט פורפור - דור שני, שנת 2018 סמארט פורפור - דור שני, שנת 2014 סמארט פורפור - דור שני, שנת 2015 סמארט פורפור - דור שני, שנת 2014, מבט לתא הנהג סמארט פורפור - דור שני, שנת 2014, מבט לתא הנהג סמארט פורפור - דור שני, שנת 2015 סמארט סמארט פורטו סמארט רודסטר מדיה וקבצים בנושא סמארט פורפור בוויקישיתוף אתר האינטרנט הרשמי של סמארט פורפור סמארט פורפור, סרטון באתר יוטיוב סמארט פורפור smart.com/it/it/index/smart-forfour-453.html#showme סמארט פורפור דור ראשון auto-types.com/smart/smart-forfour-5-doors-hatchback סמארט פורפור דור ראשון - מפרט big.or.jp/~imac/smart/html/forfour "סמארט פורפור" - דור שני autobild.de/artikel/smart-fortwo-forfour-mitfahrt "סמארט פורפור" parkers.co.uk/smart/forfour דיימלר ורנו חולקים פלטפורמה משותפת autoweek.com/article/car-news/daimler-renault-are-set-share-vehicle-platforms-and-engines
סרג'יו ויצמן

סרג'יו ויצמן (בפורטוגזית: Sérgio Waismann; נולד ב-7 באוגוסט 1955) הוא שחיין ברזילאי-יהודי לשעבר, סגן אלוף המכביה השמינית (1969), אלוף ושיאן ברזיל שייצג את מדינתו במשחקים האולימפיים (מינכן 1972) ויצמן נולד וגדל בריו דה ז'ניירו. הוא התאמן במועדון השחייה של מועדון הספורט פלמנגו (Clube de Regatas do Flamengo). בתחרויות השחייה של המכביה השמינית שנערכו בבריכת גלי גיל ברמת גן לעיני אלפי צופים, בסוף יולי 1969, זכה ויצמן במדליית כסף במשחה ל-1500 מטר חופשי בשיא ברזיל חדש של 18:13.3 דקות, אחרי רוברטו שטראוס ממקסיקו (17:58.0 דקות) ולפני לי צ'סנאו מארצות הברית (18:28.2 דקות). נוסף לכך, הוא סיים במקום חמישי במשחה ל-100 מטר פרפר בתוצאה של 1:03.5 דקות ובמקום שישי במשחה ל-200 מטר פרפר בתוצאה של 2:22.5 דקות. באולימפיאדת מינכן (1972) סיים ויצמן במקום חמישי במשחה שליחים 4x100 מטר מעורב בשיא דרום אמריקה חדש של 3:57.89 דקות, כשחיין שלישי הוא שחה את סגנון הפרפר ב"זינוק שליחים" בתוצאה של 57.99 שניות ובמקום 12 במשחה ל-100 מטר פרפר בתוצאה של 58.07 שניות. באליפות העולם שנערכה בבלגרד 1973 סיים ויצמן במקום 21 במשחה ל-100 מטר פרפר בתוצאה של 1:00.88 דקות ובמשחה ל-200 מטר פרפר הוא נרשם אך לא השתתף. סרג'יו ויצמן, באתר olympedia.org משפחת ספיץ השתלטה על "גלי גיל" במשחה המהיר ביותר בישראל, דבר, 31 ביולי 1969 שפיץ חתר 100 מטר ב-52.9 ש' בשליחים, דבר, 3 באוגוסט 1969 טוביס של זהב, על המשמר, 4 באוגוסט 1969 יעקב ברוש, ביום האחרון של תחרויות השחייה הושג רק שיא לאומי... ברזילאי, מעריב, 4 באוגוסט 1969
קריסת הבניין במגניטוגורסק (2018)

קריסת בניין המגורים בעיר מגניטוגורסק שברוסיה התרחשה ב-31 בדצמבר 2018 בשעה 6:02 בבוקר, זמן מקומי, כאשר בלוק של בניין מגורים קרס חלקית בעקבות פיצוץ בלון גז. על פי נתוני ממשלת רוסיה, נהרגו 39 איש, נפצעו 17 (אחד מהם תינוק בן עשרה חודשים שניצל) ושלושה הוכרזו נעדרים. בניין המגורים שקרס הוא מבנה הן 10 קומות שנבנה בשנת 1973 בשדרות קרל מרקס מספר 164 והכיל 623 דירות. בקריסה נהרסו או ניזוקו 48 מהן אשר שיכנו יחד 110 אנשים. מהם, מאמינים כי 95 מהם שהו בבניין בזמן הקריסה. על פי נתוני המשרד הפדרלי למצבי חירום ברוסיה קריסת המבנה נגרמה בעקבות פיצוץ גז. לאחר קריסת הבלוק, דיירי הבניין הסמוך שלא קרס, פונו. פקידי הממשלה הזהירו מפני סכנת התמוטטות של שאר הבניין. הטמפרטורה באתר ההתמוטטות שנמדדה הייתה -17°C. כמעט 1,400 עובדי חילוץ והצלה, סייעו בחילוץ האנשים מההריסות. הם השתמשו בתנורי חימום מיוחדים על מנת לחמם אנשים שעדיין היו לכודים תחת ההריסות. נשיא רוסיה ולדימיר פוטין, נסע לאתר ההתמוטטות, כדי לאמוד את הנזקים ולבחון את מאמצי ההצלה. הוא גם ביקר פצועים בבית החולים המקומים. בהצהרה לתקשורת הוא אמר כי "למרות עונת החגים, אנחנו צריכים להקדיש מחשבה עבור אלה שנספו ואלה שנפצעו." ועדת החקירות של רוסיה ושירות הביטחון הפדרלי של רוסיה פתחו בחקירת האירוע ובדיקת הסיבה לפיצוץ, ההערכה היא כי הקריסה נגרמה מפיצוץ גז וכי לא מדובר בפיגוע טרור. ב-1 בינואר 2019 שירותי החילוץ הודיעו כי לא נמצאו כל רכיבים של חומרי נפץ באתר. ב-2 בינואר 2019 ממשלת מחוז צ'ליאבינסק הכריזה על יום אבל וב-3 בינואר ממשלת רוסיה הודיעה כי תשלם מיליון רובל לכל אחת מהמשפחות שנפגעו. מדיה וקבצים בנושא קריסת הבניין במגניטוגורסק בוויקישיתוף נס ברוסיה: תינוק נמצא בהריסות הבניין שקרס Magnitogorsk blast: Boy found alive in rubble flown to Moscow MacFarquhar, Neil (31 בדצמבר 2018). "7 Dead and Dozens Missing in Russia Building Collapse". The New York Times (באנגלית). נבדק ב-1 בינואר 2019. {{cite web}}: (עזרה) "At Least Four Killed, Dozens Missing After Explosion At Russia High-Rise". RadioFreeEurope RadioLiberty (באנגלית). 31 בדצמבר 2018. נבדק ב-1 בינואר 2019. {{cite web}}: (עזרה) "Russia: Dozens missing after deadly apartment collapse | Russia News | Al Jazeera". Al Jazeera (באנגלית). 31 בדצמבר 2018. נבדק ב-1 בינואר 2019. {{cite web}}: (עזרה) Talmazan, Yuliya (31 בדצמבר 2018). "4 dead, dozens missing after explosion at Russian apartment block". NBC News (באנגלית). NBC. נבדק ב-1 בינואר 2019. {{cite web}}: (עזרה) Isachenkov, Vladimir (31 בדצמבר 2018). "Russia: 4 dead in apartment collapse, apparent gas explosion". ABC News (באנגלית). ABC. נבדק ב-1 בינואר 2019. {{cite web}}: (עזרה) "Russian apartment building partially collapses, killing 4 and leaving dozens missing | CBC News". CBC (באנגלית). 31 בדצמבר 2018. נבדק ב-1 בינואר 2019. {{cite web}}: (עזרה) "At least 4 dead in apartment building collapse in Russia - National | Globalnews.ca". Global News (באנגלית). The Canadian Press. 31 בדצמבר 2018. נבדק ב-1 בינואר 2019. {{cite web}}: (עזרה)
פונקציה יוצרת-הסתברות

בתורת ההסתברות, פונקציה יוצרת-הסתברות של משתנה מקרי, היא ייצוג על ידי טור חזקות של פונקציית ההסתברות של המשתנה המקרי. יהי X {\displaystyle X} משתנה מקרי המקבל ערכים שלמים אי-שליליים. אז עבור s ∈ ( 0 , 1 ) {\displaystyle s\in (0,1)} , פונקציה יוצרת הסתברות של X {\displaystyle X} היא g X ( s ) := E [ s X ] = ∑ n = 0 ∞ P ( X = n ) s n {\displaystyle g_{X}(s):=\mathbb {E} [s^{X}]=\sum _{n=0}^{\infty }P(X=n)s^{n}} עבור משתנה מקרי X {\displaystyle X} , מתקיים P ( X = n ) = g X ( n ) ( 0 ) n ! {\displaystyle P(X=n)={\frac {g_{X}^{(n)}(0)}{n!}}} ועבור P ( X = ∞ ) = P ( ∞ ) = 1 − g x ( 1 − ) {\displaystyle P(X=\infty )=P(\infty )=1-g_{x}(1^{-})} עבור משתנה מקרי X {\displaystyle X} , הפונקציה g X ( s ) {\displaystyle g_{X}(s)} קובעת את התפלגות X {\displaystyle X} באופן יחיד עבור זוג משתנים מקריים בלתי תלויים, X , Y {\displaystyle X,Y} מתקיים שהפונקציה יוצרת-ההסתברות של הסכום שלהם היא g X + Y ( s ) = g X ( s ) g Y ( s ) {\displaystyle g_{X+Y}(s)=g_{X}(s)g_{Y}(s)} יהי N {\displaystyle N} משתנה מקרי, ויהיו { X i } i = 1 {\displaystyle \{X_{i}\}_{i=1}} סדרת משתנים מקריים בלתי תלויים שווי התפלגות, ונסמן T = X 1 + . . . + X N {\displaystyle T=X_{1}+...+X_{N}} . אז הפונקציה יוצרת ההסתברות של T {\displaystyle T} היא g T ( s ) = g N ( g X 1 ( s ) ) {\displaystyle g_{T}(s)=g_{N}(g_{X_{1}}(s))} יהי משתנה מקרי X {\displaystyle X} המתפלג פואסונית X ∼ P o i ( λ ) {\displaystyle X\thicksim Poi(\lambda )} , הפונקציה יוצרת ההסתברות שלו היא g X ( s ) := ∑ n = 0 ∞ P ( X = n ) s n = ∑ n = 0 ∞ e − λ n ! λ n s n = e − λ ∑ n = 0 ∞ ( λ s ) n n ! = e − λ e λ s = e λ ( s − 1 ) {\displaystyle g_{X}(s):=\sum _{n=0}^{\infty }P(X=n)s^{n}=\sum _{n=0}^{\infty }{\frac {e^{-\lambda }}{n!}}\lambda ^{n}s^{n}=e^{-\lambda }\sum _{n=0}^{\infty }{\frac {(\lambda s)^{n}}{n!}}=e^{-\lambda }e^{\lambda s}=e^{\lambda (s-1)}} יהי משתנה מקרי X {\displaystyle X} המתפלג גאומטרית X ∼ G ( p ) {\displaystyle X\thicksim G(p)} , הפונקציה יוצרת ההסתברות שלו היא g X ( s ) := ∑ n = 1 ∞ P ( X = n ) s n = ∑ n = 1 ∞ ( 1 − p ) n − 1 p s n = p s ∑ n = 0 ∞ ( 1 − p ) n s n = p s 1 1 − s ( 1 − p ) {\displaystyle g_{X}(s):=\sum _{n=1}^{\infty }P(X=n)s^{n}=\sum _{n=1}^{\infty }(1-p)^{n-1}ps^{n}=ps\sum _{n=0}^{\infty }(1-p)^{n}s^{n}=ps{\frac {1}{1-s(1-p)}}} הערה: יהי משתנה בינומי שלילי המתפלג Y ∼ N B ( r , p ) {\displaystyle Y\thicksim NB(r,p)} . ידוע לנו שכל משתנה בינומי שלילי הוא סכום של משתנים גאומטריים בלתי תלויים ולכן מהנוסחה של סכום פונקציות יוצרות מתקיים g Y ( s ) = ( g X ( s ) ) r {\displaystyle g_{Y}(s)=(g_{X}(s))^{r}} . Johnson, N.L.; Kotz, S.; Kemp, A.W. (1993) Univariate Discrete distributions (2nd edition). Wiley. ISBN 0-471-54897-9 (Section 1.B9) הסבר כללי על פונקציה יוצרת הסתברות, מועבר על ידי מארק וויליס ערך זה הוא קצרמר בנושא מתמטיקה. אתם מוזמנים לתרום לוויקיפדיה ולהרחיב אותו.
אגתה דודה

אגתה דודה (בפולנית: Agata Kornhauser-Duda; נולדה ב-2 באפריל 1972) היא הגברת הראשונה של פולין, ורעייתו של נשיא פולין המכהן אנדז'יי דודה. אגתה קורנהאוזר (דודה) נולדה בקרקוב בפולין. אמה אליסיה היא פולינסיטית (חוקרת השפה, התרבות והספרות הפולנית). אביה הוא המשורר והמתרגם יוליאן קורנהאוזר. היא למדה גרמנית באוניברסיטה היגלונית ובמהלך הלימודים הכירה את בעלה אנדז'יי דודה, ב-1994 הם נישאו. מ-1998 היא משמשת כמורה לגרמנית בבית הספר התיכון בקרקוב בו למדה. היא התלוותה בין היתר לבעלה במהלך ביקורו בישראל. בביקורה ב"יד ושם" היא בדקה אודות קרוביה שנספו בשואה, על רקע היותה בעלת שורשים יהודיים מצד אביה. לכבודה שורטט תרשים גנאלוגי של היסטוריית משפחתה. מדיה וקבצים בנושא אגתה דודה בוויקישיתוף ביוגרפיה קצרה באתר של נשיא פולין עופר אדרת, "כל האמהות בישראל הן פולניות" | דעה, באתר הארץ, 23 בינואר 2017
בנות (תוכנית טלוויזיה)

בנות הייתה תוכנית טלוויזיה יומית אקטואלית בפורמט פאנל שיחתי, ששודרה מ-5 בפברואר 2006 ועד 2007 בערוץ הוט 3 של חברת הטלוויזיה בכבלים HOT. בתוכנית מנהלות המנחות, נשים מוכרות מתחומי הבידור, התרבות והתקשורת הישראליים, שיחה מתמשכת על ענייני השעה - אקטואליה, תרבות, בידור, סגנון חיים ויחסים - מנקודות מבט שונות. במהלך התוכנית היו פינות שונות, ומדי יום רביעי התארחה בה דמות מוכרת. בין אורחות התוכנית היו איריס קול, נורית גפן, גלית גיאת, גילה אלמגור, אורלי וילנאי פדרבוש, יעל דן, אסתי זקהיים ודפנה רכטר. התוכנית קיבלה חסות מסחרית מחברת מוצרי הצריכה השוטפים "פרוקטר אנד גמבל", ומחברת האופנה " קרייזי ליין". רבקה מיכאלי: שדרנית רדיו, קומיקאית ומנחת טלוויזיה, משתתפת "ניקוי ראש" לשעבר גלי עטרי: זמרת פופ ושחקנית (עונה ראשונה) דורין אטיאס: אשת אופנה ומלבישה. מנחת פינת האופנה בתוכנית "ערב טוב עם גיא פינס" (עונה ראשונה) דנה ברגר: זמרת רוק ושחקנית (עונה ראשונה) דנה ספקטור: עיתונאית "ידיעות אחרונות" ומנחת טלוויזיה מיכל אנסקי: עיתונאית ואסטרונומיה (עונה ראשונה) מירי נבו: שדרנית טלוויזיה ורדיו, מנחה וזמרת ענת גורן: מגישה ומנחה בחדשות ערוץ 10 (עונה שנייה) עדן הראל: שחקנית, מנחה ב-MTV לשעבר (עונה שנייה) אנה ארונוב: רקדנית ומשתתפת "רוקדים עם כוכבים" (עונה שנייה) עינת שרוף: מנחת ערבי שירה בציבור (עונה שנייה) נועה רוטמן: עורכת-דין, המוכרת כנכדתו של יצחק רבין (עונה שנייה) מרב בטיטו: עיתונאית "מעריב" (עונה שנייה) "בנות", במסד הנתונים הקולנועיים IMDb (באנגלית) ביקורות אהוד אשרי, דרושה ביצ'ית, באתר הארץ, 6 בפברואר 2006 רותי זוארץ, ‏בנות ונהנות, באתר גלובס, 25 בינואר 2007 רותה קופפר, חצי שעה יומית של "בנות" בהוט, באתר הארץ, 28 בדצמבר 2005 ערן גבאי, בנקאי נולד, באתר הארץ, 16 בינואר 2006 יעל גאוני, ‏HOT עומדת לחתום על הסכם שת"פ מסחרי עם פרוקטר אנד גמבל, באתר גלובס, 15 בדצמבר 2005ה יעל גאוני, ‏עקב פניית היוצרים: HOT ביטלה הסכם עם הטוטו לתוכן שיווקי במיליון שקל, באתר גלובס, 13 בפברואר 2006
AWS Shopper

AWS Shopper היא מכונית סופרמיני, 4 נוסעים, מתוצרת יצרנית הרכב הגרמנית Automobilwerk Walter Schätzle (גר') אשר יוצרה בין השנים 1971–1974, בברלין, גרמניה. סך הכול יוצרו 1,700 יחידות. מכוניות נוסעים - 3 דלתות (2 דלתות צד + דלת אחורית (נדיר לתקופה)). טנדרים. מכוניות תחבורה תעשייתית (ראו תמונה). "AWS Shopper" - יוצרו 1400 יחידות. "Piccolo" - יוצרו 300 יחידות. 4 מושבים. מנוע קדמי. מנוע הנעה אחורית. גוף הדגם - צינורי. מעצורים הידראולים. מערכת חשמל: 12 וולט. דגם "AWS Shopper" שנת 1974 דגם "AWS Shopper" שנת 1974 דגם "AWS Shopper" שנת 1974 דגם "AWS Shopper" שנת 1974 דגם "AWS Shopper" דגם "AWS Shopper" - טנדר דגם "AWS Shopper" - טנדר דגם "AWS Shopper" - טנדר דגם "AWS Shopper" - טנדר דגם "AWS Shopper" - תחבורה תעשייתית דגם "AWS Shopper" - תחבורה תעשייתית דגם "AWS Shopper" - תחבורה תעשייתית מדיה וקבצים בנושא AWS Shopper בוויקישיתוף AWS Shopper, סרטון באתר יוטיוב AWS Shopper, סרטון באתר יוטיוב AWS Shopper, סרטון באתר יוטיוב דגמי "AWS Shopper" microcarmuseum.com/tour/aws-shopper דגם "AWS Shopper" - מפרט microcarmuseum.com/tour/aws-shopper תצורות דגמי "AWS Shopper" archive.org/web דגם "AWS Shopper" fastestlaps.com/models/aws-shopper
מפקד קהילות הונגריה

מפקד קהילות הונגריה היה מעין מפקד אוכלוסין שנערך בשנת 1944 בידי המועצה המרכזית של יהודי הונגריה, לאחר פלישת גרמניה הנאצית להונגריה במהלך מלחמת העולם השנייה ובתחילת שואת יהודי הונגריה. המפקד נועד למפות את מקומם ומספרם של היהודים החיים בהונגריה באותה עת. המפקד נערך על ידי שליחת שאלון לקהילות, ומלמד רבות את חוקרי התקופה, עד כמה היה מצבם של הקהילות היהודיות בכי רע. ב-7 באפריל 1944 שלחה המועצה המרכזית של יהודי הונגריה מכתב מיוחד אל הקהילות היהודיות בהונגריה ובו נכתב (בתרגום לעברית): "בשם המועצה המרכזית של יהודי הונגריה, אנו מבקשים מראשי הקהל הנכבדים להחזיר לנו תוך 24 שעות מקבלת מכתב זה את שני השאלונים המצורפים כשהם ממולאים בפרטים המדויקים בהתאם למצב הקהילה בתאריך 31 בדצמבר 1943. הנתונים מן השאלונים דרושים לנו באופן מיידי לצורך התארגנות הארצית של יהודי הונגריה, על פי פקודת השלטונות. נוכח המצב הנוכחי והאחריות הכבדה המוטלת עלינו, נא לראות קריאתנו זו כמחייבת ולבצעה בדייקנות. אנו מפנים את תשומת לבם של ראשי הקהל הנכבדים לעובדה ש"המועצה המרכזית של יהודי הונגריה" הוא גוף הממונה על ידי השלטונות הממלא את פקודותיו של האחרון ונושא במלוא האחריות לביצוע החובות המוטלים עליו. על כן, הנמנעים מביצוע קפדני ומדויק של ההוראות שמשוגרות אליהם על ידי המועצה המרכזית, צפויים לשאת בתוצאות חמורות". ראשי הקהילות נדרשו למלא את השאלונים בהתאם לסעיפים הבאים: מהי ההשתייכות הארגונית של הקהילה (יהדות אורתודוקסית, יהדות נאולוגית, יהדות סטטוס קוו) שם ראש הקהל ומקצועו שמות רבני הקהילה מספר החברים בקהילה מספר משלמי המיסים בקהילה בתי הספר בקהילה מספר מקבלי המשכורת מהקהילה מוסדות הקהילה ומספר המועסקים בהם חברות וארגונים הפועלים בקהילה מצבה הכספי של הקהילה, כולל פירוט הכנסות, הוצאות וחשבונות בנק. המידע שהתקבל מן הקהילות הועתק על כרטיסים בגודל 23X26 ס"מ, ואלו נתגלו על ידי מנהל הארכיון היהודי הונגרי בבודפשט, בבניין הסמינר לרבנים בתוך שתי ארוניות מתכת שלא נפתחו מאז מלחמת העולם השנייה ועד אותו יום. ובשנת 1994 אחרי שעיבדו את הנתונים בכרטיסים, הוציאו יוסף שוויצר (Schweitzer József) וקינגה פרוימוביץ' את נתוני מפקד הקהילות בשני כרכים בשפה ההונגרית. על פי התשובות שהתקבלו בשאלונים של המפקד, ובזכות העובדה שמרבית הקהילות שלחו את תשובותיהם, נאסף ידע עצום על מצבם באותה העת. תשובות רבות נכתבו בנימה אישית ובבקשות לעזרה דוגמת: "המשפחות מרוששות לגמרי", "אין הכנסות", "מבני הקהילה הוחרמו", "הרב נעדר", "ראש הקהילה נעדר", "סכנת נפשות", "רוב הגברים בקהילה נמצאים בשירות העבודה" וכן עדכונים על כך שהחל ריכוז היהודים במבני בית חרושת בעיר או מבנים אחרים. שווינצר ולנדסמן מזכירים בספרם דוגמאות נוספות, על מענה שהתקבל מאחת הקהילות שנכתב בידי אישה שסיפרה כי לא נותרו עוד גברים בקהילה, או מכתב בו נכתב שלא נשאר עוד אדם משכיל בקהילה שידאג לציבור. אחת הגלויות העצובות הגיעה מקהילת נאג'דוברון (Nagydobrony) בתאריך 16 באפריל 1944 ובה מסופר כי כל יהודי הכפר כבר ארזו את מטלטליהם וממתינים להוראות, כפי שנכתב במכתב, נאמר להם כי הם מועברים לאונגוואר, "אנא שאלו ליעד שלנו באונגוואר" מתחנן הכותב. כיום ידוע שהיהודים רוכזו באונגוואר כתחנת ביניים לקראת גירושם למחנה ההשמדה באושוויץ. קהילות הונגריה, פרופ' שלמה שפיצר, מפעל מורשת יהדות הונגריה - מכון ירושלים, תשס"ט. כיצד כותבים את ההיסטוריה של יהדות הונגריה בישראל? סקירה וביקורת על הספר קהילות הונגריה. מכתב קהילת נאג'דוברון במפקד קהילות הונגריה
הדמרק

הדמרק (בנורווגית: Hedmark) היה אחד ממחוזות נורווגיה. למחוז גבול משותף עם המחוזות טרנדלג, אופלנד ואקרסהוס. אסטפולד הוא המחוז ה-4 הגדול ביותר במדינה. מנהל המחוז נמצא בהאמאר. הדמרק ואופלנד הם המחוזות היחידים בנורווגיה ללא רצועת חוף. חלק מאירועי אולימפיאדת לילהאמר ב-1994 נערכו בהדמרק. מקור השם בנורדית עתיקה Heiðmǫrk. האלמנט הראשון במילה הוא heiðnir – שם של שבט גרמאני עתיק. האלמנט האחרון של המילה mǫrk, פירושו "גבול", "יערות". ב-1 בינואר 2020 הדמרק ואופלנד אוחדו למחוז ינלנה. סמל המחוז הוא חדש יחסית, והוא עוצב בשנת 1987. אחת לארבע שנים בחרו תושבי הדמרק 33 נציגים לאספת מחוז הדמרק. לאחר הבחירות בספטמבר 2007, רוב מושבי האספה הוחזקו על ידי קואליציית שלוש מפלגות המורכבת ממפלגת העבודה (14 מושבים), מפלגת המרכז (5 מושבים) ומפלגת השמאל הסוציאליסטי (2 מושבים). שמונה מפלגות היו מיוצגות באספה, כאשר חמש הנותרות היו מפלגת הקידמה (4 מושבים), המפלגה השמרנית (4), המפלגה הליברלית (2), המפלגה הנוצרית-דמוקרטית (1) ומפלגת הגמלאים (1). בראש האספה עמד ראש עיריית המחוז (נורווגית: Fylkesordfører). בין השנים 2007 ל-2011, ראש עיריית המחוז היה ארנפין נרגארד, שייצג את מפלגת המרכז. בשנת 2003 הוקמה מערכת פרלמנטרית, שפירושה כי אספת המחוז בחרה בממשל פוליטי או במועצה להחזיק בכוח הביצועי. מועצה מחוזית זו שיקפה את רוב אספת המחוז וכללה את שלוש המפלגות המחזיקות ברוב מושבי האספה, כלומר מפלגת העבודה, מפלגת המרכז ומפלגת השמאל הסוציאליסטי. את המועצה הוביל סיב טורודבקקן, חבר מפלגת העבודה. מדיה וקבצים בנושא הדמרק בוויקישיתוף אתר האינטרנט הרשמי של הדמרק ערך זה הוא קצרמר בנושא גאוגרפיה של נורווגיה. אתם מוזמנים לתרום לוויקיפדיה ולהרחיב אותו.
פטרישה אמורים

פטרישה אמורים (בפורטוגזית: Patricia Filler Amorim; נולדה ב-13 בפברואר 1969) היא שחיינית אולימפית לשעבר, ברזילאית-יהודייה, אלופת המכביה השלוש-עשרה (1989), אלופת ברזיל ושיאנית אמריקה הדרומית שייצגה את מדינתה במשחקים האולימפיים (סיאול 1988). כיהנה כנשיאה של מועדון הספורט פלמנגו (Clube de Regatas do Flamengo) בשנים 2009 - 2012 ובכך הייתה לאישה היחידה בתפקיד זה. אמורים נולדה וגדלה בריו דה ז'ניירו. היא החלה להתאמן בעקבות אחותה הבכורה פאולה, שהחלה לשחות בגיל 3 בגלל מחלת האסתמה שממנה היא סבלה. בתחרויות השחייה של המכביה השתים-עשרה שנערכו בבריכת אוניברסיטת תל אביב, ביולי 1985, זכתה אמורים במדליית ארד, במשחה ל-800 מטר חופשי בתוצאה של 9:04.25 דקות, אחרי שריל קריגסמן (8:58.38 דקות) ושרה רודולף (9:01.54 דקות), שתיהן מארצות הברית. באליפות העולם שנערכה במדריד, ספרד בשנת 1986 סיימה אמורים במקום 25 במשחה ל-200 מטר חופשי, במקום 24 במשחה ל-400 מטר חופשי ובמקום 20 במשחה ל-800 מטר חופשי. במשחקים הפאן אמריקאיים שנערכו באינדיאנפוליס, אינדיאנה בשנת 1987 היא סיימה במקום רביעי במשחה שליחות 4x200 מטר חופשי בתוצאה של 8:37.38 דקות ו-3 פעמים במקום חמישי במשחים ל-200 מטר חופשי בתוצאה של 2:05.70 דקות, 400 מטר חופשי בתוצאה של 4:21.99 דקות ו-800 מטר חופשי בתוצאה של 9:03.95 דקות. באולימפיאדת סיאול (1988) סיימה אמורים במקום 25 במשחה ל-200 מטר חופשי בתוצאה של 2:04.74 דקות, במקום 24 במשחה ל-400 מטר חופשי בשיא דרום אמריקה חדש של 4:19.64 דקות, שיא זה החזיק מעמד כ-10 שנים ונשבר על ידי ניירה ריבריו מברזיל, במקום 21 במשחה ל-800 מטר חופשי בשיא דרום אמריקה חדש של 8:51.95 דקות, שיא זה נשבר לאחר 10 שנים על ידי אנה מוניז ובמקום 11 במשחה שליחות 4x100 מטר חופשי בתוצאה של 3:56.29 דקות, כשחיינית שלישית היא שחתה ב"זינוק שליחות" תוצאה של 59.92 שניות. בתחרויות השחייה של המכביה ה-13 שנערכו בבריכת אוניברסיטת תל אביב, ביולי 1989, זכתה אמורים ב-4 מדליות, 2 זהב ו-2 כסף. מדליות זהב במשחה ל-400 מטר חופשי בתוצאה של 4:23.64 דקות, לפני מיכל אמין (4:25.14 דקות) ולורי זייגר מארצות הברית (4:26.13 דקות) ובמשחה ל-800 מטר חופשי בתוצאה של 9:01.15 דקות, לפני לורי זייגר (9:01.92 דקות) ומיכל אמין (9:08.09 דקות). מדליות כסף, במשחה ל-200 מטר חופשי בתוצאה של 2:07.55 דקות, אחרי ג'ני זוסר מארצות הברית (2:07.11 דקות) ולפני מיכל אמין (2:09.89 דקות) ובמשחה ל-400 מטר מעורב אישי בתוצאה של 5:04.15 דקות, אחרי רות גרודסקי שקבעה שיא מכביה חדש של (5:01.75 דקות) ולפני ג'ואנה זייגר (5:07.40 דקות), שתיהן מארצות הברית. בתחרויות השחייה של המכביה ה-14 שנערכו בבריכת אוניברסיטת תל אביב, ביולי 1993, זכתה אמורים במדליית ארד במשחה ל-200 מטר חופשי בתוצאה של 2:08.56 דקות, אחרי ליסה מרטין מארצות הברית שקבעה שיא מכביה חדש של 2:04.24 דקות וקרן רגאל מישראל (2:07.01 דקות). אמורים נשואה ואם לארבעה ילדים. כיהנה כנשיאת מועדון הספורט פלמנגו מדצמבר 2009 ועד דצמבר 2012 ובכך הייתה לאישה היחידה שכיהנה בתפקיד זה. בין השנים 1983 - 1989 שברה אמורים 29 שיאי דרום אמריקה. מדיה וקבצים בנושא פטרישה אמורים בוויקישיתוף פטרישה אמורים, באתר הוועד האולימפי הבין-לאומי פטרישה אמורים, באתר olympedia.org אלכס פרסלמן, החזה של אייל עטור זהב, מעריב, 22 ביולי 1985
יחסי בנגלדש–תימן

יחסי בנגלדש–תימן הם היחסים הבילטראליים בין הרפובליקה העממית של בנגלדש לרפובליקה התימנית. דרום תימן הכירה בבנגלדש ב-15 ביוני 1971. היא הייתה המדינה הראשונה שהכירה בקיומה של בנגלדש לאחר קבלת עצמאותה ב-25 במרץ 1971, ותמיכתה החזקה בבנגלדש הובילה לפיצול הדרגתי ביחסים שבין דרום תימן לסין. דרום תימן תמכה גם במעמד החברות של בנגלדש בארגון הבריאות העולמי. יחסים דיפלומטיים בין שתי המדינות כוננו ב-1973 כשצפון תימן הכירה בבנגלדש. לטענת שיח' מוג'יבור ראהמאן (אנ') כינון היחסים הדיפלומטיים בין בנגלדש לרפובליקה הערבית התימנית (וכמו כן מדינות ערביות אחרות) נבע מתמיכתה של בנגלדש בצד הערבי במלחמת יום כיפור. ביולי 1987 ביקר נשיא בנגלדש חוסיין מוחמד ארשד בצפון תימן בשאיפה להעצים סחר ושיתופי פעולה אחרים. במהלך ביקורו נחתמו 2 הסכמי סחר ושיתוף פעולה בין שתי המדינות. היה זה הביקור הנשיאותי הראשון של בנגלדש בצפון תימן. במהלך שנות ה-90 התעצמו היחסים הכלכליים בין שתי המדינות, עם גל של עלייה בסחר והעסקת עובדים זרים. Fred Halliday, Revolution and Foreign Policy: The Case of South Yemen, 1967-1987, Cambridge University Press, 2002-04-04. (באנגלית) עובדים מגויסים מבנגלדש (באנגלית) International Relations of Bangladesh and Bangabandhu Sheikh Mujibur Rahman: 1974-1975, Parama in association with UBS Publishers' Distributors, New Delhi, 1999, 1999 Foreign Relations of Bangladesh, Harun ur Rashid, 2001